****

**UZAICINĀJUMS**

pretendentiem piedalīties zemsliekšņa iepirkumā - cenu aptaujā par līguma slēgšanas piešķiršanas tiesībām

**„Hakatona organizēšana Daugavpilī projekta “Publiskās ārtelpas pielāgošana sporta aktivitātēm pilsētvidē jauniešu līdzdalības veicināšanai, Re-Gen” Nr.20269 ietvaros”**

**identifikācijas Nr. DPCP 2025/13**

## **Vispārīgā informācija:**

|  |  |  |
| --- | --- | --- |
| **Pasūtītāja/līgumslēdzēja nosaukums** | Daugavpils valstspilsētas pašvaldība | |
| Adrese | **Krišjāņa Valdemāra iela 1**, Daugavpils, LV-5401 | |
| Reģistrācijas numurs | **90000077325** | |
| Kontaktpersona | Daugavpils pašvaldības centrālās pārvaldes (turpmāk – DPCP) Attīstības departamenta Investīciju un starptautisko sakaru nodaļas telpiskās attīstības plānotāja Sintija Ruskule tālr. 65476066, e-pasts: [sintija.ruskule@daugavpils.lv](mailto:sintija.ruskule@daugavpils.lv) | |
| **Darba laiks** | 6925,00 | No 08.00 līdz 12.00 un no 13.00 līdz 18.00 |
| Otrdiena, Trešdiena, Ceturtdiena | No 08.00 līdz 12.00 un no 13.00 līdz 17.00 |
| Piektdiena | No 08.00 līdz 12.00 un no 13.00 līdz 16.00 |

## **Zemsliekšņa iepirkuma nepieciešamības apzināšanās datums:** 2025.gada 12.februāris.

## **Zemsliekšņa iepirkuma mērķis:** Pilsētvides attīstībashakatona organizēšana Daugavpilī projekta “Publiskās ārtelpas pielāgošana sporta aktivitātēm pilsētvidē jauniešu līdzdalības veicināšanai, Re-Gen” Nr.20269 ietvaros.

## **Līguma izpildes termiņš**:hakatona norise 19.03.2025. un 26.03.2025.

## **Veicamo būvdarbu, preču piegādes vai pakalpojuma uzskaitījums (apjomi un/vai specifikācija):** ir noteikts tehniskajā specifikācijā (1.pielikums).

## **Paredzamā līgumcena:** 6925,00 EUR bez PVN.

## Piedāvājuma varianti nav pieļaujami**.**

## **Piedāvājuma izvēles kritērijs:** piedāvājums ar viszemāko cenu, kas pilnībā atbilst prasībām.

## **Piedāvājuma iesniegšanas veids:** līdz 2025. gada 25.februāra plkst. 10:00 rakstiski slēgtā aploksnē Daugavpils pašvaldības centrālās pārvaldes Attīstības departamentā, Krišjāņa Valdemāra ielā 13, 2.stāvā, 202.kab., Daugavpilī, LV-5401, vai parakstīts ar drošu elektronisko parakstu uz e-pastu [ilga.leikuma@daugavpils.lv](mailto:ilga.leikuma@daugavpils.lv).

## **Prasības pretendentam un pretendenta piedāvājumam:**

## **10.1.** Pretendents iesniedz tehnisko-finanšu piedāvājumu atbilstoši piedāvājuma iesniegšanas formai (2.pielikums).

## **10.2.** Pretendentam izvirzītās kvalifikācijas prasības dalībai cenu aptaujā:

10.2.1. pretendents ir reģistrēts, licencēts vai sertificēts atbilstoši reģistrācijas vai pastāvīgās dzīvesvietas valsts normatīvo aktu prasībām. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus) (informācija par Latvijā reģistrēta, licencēta vai sertificēta pretendenta reģistrācijas faktu, tiks iegūta publiskās datubāzēs: www.ur.gov.lv u.c);

10.2.2. pretendentam nav pasludināts maksātnespējas process vai uzsākta tā likvidācija (šo informāciju pasūtītājs iegūst publiskajās datu bāzes);

10.2.3. pretendentam nav Valsts ieņēmumu dienesta administrēto nodokļu parādu, tajā skaitā valsts sociālās apdrošināšanas iemaksu parādu, kuru kopsumma pārsniedz 150,00 EUR (šo informāciju pasūtītājs iegūst publiskajās datu bāzēs).

10.2.4. pretendents hakatona organizēšanai piesaista pasākuma vadītāju, kuram ir pieredze vismaz trīs pasākumu vadīšanā pēdējo trīs gadu laikā (2024., 2023., 2022.gadā un 2025.gads līdz piedāvājumu iesniegšanai). Pasākuma vadītāja (moderatora) pieredzes apliecināšanai pretendents tehniskajam-finanšu piedāvājumam pievieno pieredzes sarakstu brīvā formā, CV vai citu pieredzi apliecinošu dokumentu. Piedāvājumam jāpievieno rakstisku speciālista apliecinājumu par piekrišanu piedalīties līguma izpildē.

## Pretendents sniedz apliecinājumu, ka piedāvājums sagatavots neatkarīgi.

## **Informācija par rezultātiem:** tiks publicēta Daugavpils valstspilsētas pašvaldības tīmekļvietnē [www.daugavpils.lv](http://www.daugavpils.lv).

Daugavpilī, 2025. gada 18.februārī

DPCP Attīstības departamenta vadītāja D. Krīviņa

DPCP Attīstības departamenta vadītāja vietniece S. Krapivina

DPCP Attīstības departamenta Projektu nodaļas vadītāja D.Briška-Nikolajeva

DPCP Attīstības departamenta Investīciju un starptautisko sakaru nodaļas vadītāja O.Tolmačova

DPCP Attīstības departamenta juriste I. Leikuma-Bārtule

****

**1. pielikums**

# TEHNISKĀ SPECIFIKĀCIJA CENU APTAUJAI

**„Hakatona organizēšana Daugavpilī projekta “Publiskās ārtelpas pielāgošana sporta aktivitātēm pilsētvidē jauniešu līdzdalības veicināšanai, Re-Gen” Nr.20269 ietvaros”**

**identifikācijas Nr. DPCP 2025/13**

**Situācijas apraksts:**

Daugavpils valstspilsētas pašvaldība kopā ar vadošo partneri Veronas pašvaldību (Itālija) Eiropas Savienības Kohēzijas politikas mērķa “Eiropas teritoriālā sadarbība” URBACT IV starpreģionu sadarbības programmas 2021.-2027.gadam ietvaros īsteno projektu “Publiskās ārtelpas pielāgošana sporta aktivitātēm pilsētvidē jauniešu līdzdalības veicināšanai” (angļu valodā “Public space regeneration through integrated urban sports hubs for the participation of young citizens”), Re-Gen, Nr.20269.

Projekta Re-Gen mērķis: izveidot starptautisku tīklu līdzdalības pārvaldībai ilgtspējīgas pilsētu attīstības un sociālās iekļaušanas jomā. Projekta aktivitātes koncentrējas uz sporta centriem un izmanto tos kā līdzekli, lai veicinātu vidusskolēnu iesaistīšanos no nelabvēlīgām grupām pamesto teritoriju pārvaldībā saskaņā ar zaļās un dzimumu arhitektūras kritērijiem.

Vairāk par projektu: <https://www.daugavpils.lv/pilseta/par-daugavpili/pilsetas-zinas/apstiprinats-ricibas-planosanas-tikla-projekts-lidzdalibas-parvaldibai-ilgtspejigas-pilsetu-attistibas-un-socialas-ieklausanas-joma>

Re-Gen projekta neatņemama sastāvdaļa ir koprades procesa iekļaušana maza mēroga (testēšanas) pasākumos un aktivitātēs. Viena no projekta maza mēroga (testēšanas) aktivitātēm ir izvēlēta pilsētvides attīstības hakatona organizēšana, kā rezultātā, nodrošinot starpnozaru sadarbību un pielietojot kopprojektēšanas metodes, tiks izstrādāti attīstības risinājumi Jaunās Forštadtes parka teritorijai.

**Šajā hakatonā risināmais izaicinājums:**

**Jaunās Forštadtes parka pārveidošana par dinamisku apkaimes sporta un socializēšanās aktivitāšu centru publiskajā ārtelpā, kas veicina vietējās kopienas locekļu, īpaši jauniešu, sociālo mijiedarbību un aktīva dzīvesveida piekopšanu.**

Pilsētvides attīstības hakatons ir pasākums, kas ilgs 2 nepilnas dienas un ir domāts noteiktās teritorijas attīstības risinājumu izstrādei. Hakatona mērķis ir iesaistīt dažādu nozaru un pārstāvības līmeņu pārstāvjus pilsētvides attīstībā, t.sk. infrastruktūras attīstībā, vides ilgtspējas veicināšanā, sabiedrisko pakalpojumu uzlabošanā un ilgtspējīgas, iekļaujošas kopienas saliedētības veicināšanā, nonākot pie publiskās ārtelpas, konkrēti Jaunās Forštadtes parka attīstības idejas.

*Hakatona organizēšanai un norisei jāizmanto projekta Re-Gen vadlīnijas hakatona organizēšanai (pielikumā).*

**Hakatona norises gaita:**

1. **Problēmu analīze:**

Pakalpojuma izpildītājs sagatavo materiālu, kurā apkopota pamatinformācija par hakatonā ietverto teritoriju, hakatona būtību, mērķiem un ideju radīšanas kontekstu. Dalībnieki tiek iesaistīti specifisko izaicinājumu vai problēmu identificēšanā, izmantojot URBACT programmas rīkus un metodes, kas noteiktas Re-Gen vadlīnijās hakatona organizēšanai. Pakalpojuma izpildītājs iepazīstina komandas ar prototipēšanas veidiem, kas noteikti projekta Re-Gen vadlīnijās hakatona organizēšanai. Hakatona dalībniekiem tiek dota iespēja uzdot precizējošus jautājumus, nodrošinot to, ka dalībnieki izprot minētos izaicinājumus, lai hakatona laikā radītu tiem labākos risinājumus un teritorijas attīstības idejas.

1. **Ideju ģenerēšana:**

Dalībai hakatonā tiek reģistrētas komandas, apvienojot dažādas prasmes un zināšanas, piemēram, tehniskos risinājumus, dizainu un komunikāciju. Komandas atvērtā diskusijā strādā pie risinājumu izstrādes, sākot no idejas formulēšanas līdz konkrētiem plāniem. Šajā posmā tiek radīti koncepti, noteiktas prioritātes un aprēķināti iespējamie rezultāti, radot priekšnoteikumus prototipu veidošanai un izstrādei.

1. **Prototipēšana:**

Šajā posmā komandas, balstoties uz iepriekšējā posmā identificētajām idejām, rada pirmos prototipus vai modeļus, piemēram, digitālās vizualizācijas vai interaktīvas kartes, vai arī fiziskus parka modeļus, izmantojot, piemēram, papīra kārbiņas un sērkociņus, kas palīdzētu vizualizēt ideju iespējamību un funkcionalitāti.

1. **Risinājumu prezentēšana:**

Pasākuma noslēgumā katra komanda prezentē savu risinājumu mentoriem un pārējiem dalībniekiem. Prezentācijās tiek iekļauti gan tehniskie, gan ekonomiskie un sociālie ieguvumi no ierosinātā risinājuma. Tā ir iespēja parādīt identificēto problēmu, piedāvāto risinājumu un tā potenciālu. Komandām radošā veidā jāpārliecina auditorija par savas idejas vērtību un praktiskumu 3-5 minūšu laikā, izmantojot vizuālos palīglīdzekļus.

1. **Veiksmīgāko ideju iezīmēšana un turpmākā attīstība:**

Tiek iezīmēti hakatona labākie projekti, kuru ideju risinājumi tiks sniegti pašvaldībai kā priekšlikumi risinājumu realizācijai reālajā vidē.

|  |  |  |
| --- | --- | --- |
| **1.** | **Pasākuma nosaukums:** | Pilsētvides attīstības hakatona organizēšana |
| **2.** | **Norises vieta:** | Daugavpils |
| **3.** | **Norises datums un laiks:** | **19.03.2025.**  **No plkst.16:00 – 19:00**   * Dalībnieku reģistrācija. * **Iepazīšanās & ledus laušanas aktivitātes.**   Nodrošina pakalpojuma izpildītājs.   * Iepazīstināšana ar "Re-Gen" projekta mērķiem un aktivitātēm. * **Ievadsaruna “Kas ir hakatons?!”**   Pakalpojuma izpildītājs nodrošina 1.daļas “Problēmu analīze” saturu, materiālus un norisi:   * Hakatona būtība un mērķi, prototipēšanas veidi. * Teritorijas iepazīšana un problēmu analīze / izaicinājumi, izmantojot URBACT programmas rīkus un metodes, kas noteiktas Re-Gen vadlīnijās hakatona organizēšanai. * Jautājumu – atbilžu sesija.   **26.03.2025.**  **No plkst.16:00 – 20:00**  **Hakatona norise.**   * Dalībnieku reģistrācija. * Atklāšana. * Ideju ģenerēšanas sesijas infrastruktūras un kopienas aktivitāšu uzlabošanai. * Intensīvs darbs pie ideju attīstīšanas, ātro prototipu veidošanas. * *Speed Datings* ar mentoriem, saņemot konsultācijas, ieteikumus un atbalstu. * Risinājumu prezentēšana, diskusijas un priekšlikumi tālākai rīcībai un iespējamiem projektiem. * Noslēgums. |
| **4.** | **Dalībnieku skaits:** | Vismaz 25, bet ne vairāk kā 30 personas no dažādām sabiedrības grupām. 3 līdz 5 cilvēki vienā komandā.  Hakatona dalībniekus visā tā norises laikā kā mentori atbalstīs pašvaldības attiecīgo jomu speciālisti un URBACT vietējās rīcības grupas dalībnieki. |
| **5.** | **Mērķauditorija:** | Vidusskolēni, vietējie iedzīvotāji, NVO pārstāvji, pilsētplānotāji, uzņēmēji, studenti, pašvaldības un vietējās rīcības grupas dalībnieki. |
| **6.** | **Mērķis:** | Radīt jaunas idejas Jaunās Forštadtes parka attīstībai, apspriežot infrastruktūras un kopienas aktivitāšu attīstības iespējas, lai veicinātu iedzīvotāju iesaisti un pārveidotu teritoriju par dinamisku apkaimes sporta un socializēšanās aktivitāšu centru publiskajā ārtelpā. |
| **7.** | **Moderators:** | Lai nodrošinātu pasākuma nevainojamu norises gaitu, ir nepieciešams augsti kvalificēts un pieredzējis pasākuma vadītājs ar izcilām komunikācijas prasmēm.  **1. Prasības pasākuma vadītājam**  1.1. Komunikācija: Pasākuma vadītājam jābūt ar labām publiskās runāšanas prasmēm, spējīgam veidot aktīvu un radošu atmosfēru, kas uzmundrinātu pasākuma dalībniekus un uzlabotu pasākuma dinamiku. Pasākuma vadītājam jābūt spējīgam tekoši runāt latviešu valodā, un skaidri un precīzi nodot pasākuma dalībniekiem svarīgu informāciju.  1.2. Pasākuma vadīšana: Pasākuma vadītājam ir jānovada pasākuma atklāšanas un noslēguma ceremonijas, kas ietver uzrunas, informācijas sniegšanu, balvu pasniegšanu utt., pievēršot uzmanību pasākuma mērķim, dalībniekiem, sadarbības partneriem, atbalstītājiem un sponsoriem.  1.3. Svarīgu notikumu paziņošana: Pasākuma vadītājam ir jāpaziņo par visiem svarīgajiem notikumiem un jaunumiem pasākuma laikā, ieskaitot izmaiņas laika plānā, rezultātus, atpūtas laikus un citu būtisku informāciju.  1.4. Atmosfēras uzturēšana: Pasākuma vadītājam ir aktīvi jāiesaistās pasākuma gaitā, jāuztur pozitīva atmosfēra, jākomunicē ar pasākuma dalībniekiem un jāmotivē viņus uz pēc iespējas labāku sniegumu.  1.5. Pasākuma vadītājam ir jābūt pieejamam visu pasākuma laiku un jāierodas pasākuma norises vietā vismaz 30 minūtes pirms pasākuma sākuma.  1.6. Pasākuma vadītājam ir pieredze vismaz trīs pasākumu vadīšanā pēdējo trīs gadu laikā (2024., 2023., 2022.gadā un 2025.gads līdz piedāvājumu iesniegšanai). Moderatora pieredzes apliecināšanai jāiesniedz pieredzes saraksts brīvā formā, CV vai cits pieredzi apliecinošs dokuments. Piedāvājumam jāpievieno rakstisks apliecinājums par piekrišanu piedalīties līguma izpildē.  1.7. Pasākuma vadītājam ir jābūt spējīgam pielāgoties neplānotām situācijām, kā, piemēram, atkāpēm no sākotnējā plāna, kas radušās neplānotu apstākļu rezultātā. |
| **8.** | **Ēdināšanas pakalpojumi:** | **2.1. Prasības ēdināšanas pakalpojuma nodrošināšanai:**  **19.03.2025. Viena kafijas pauze 40 personām** no plkst.15:30 (novākšana pēc plkst.19:00).  **26.03.2025. Viena kafijas pauze 40 personām** no plkst.15:30 (novākšana pēc plkst.20:00).  2.1.1. Kafijas pauze jānodrošina pasākuma norises vietā. Nepieciešamības gadījumā Pasūtītājs patur tiesības precizēt pakalpojuma sniegšanas laiku, iepriekš par to brīdinot pakalpojuma sniedzēju, vismaz 5 dienas iepriekš.  2.1.2. Kafijas pauzes laikā jātiek pasniegtiem bezalkoholiskiem dzērieniem (citronūdens/ūdens), kā arī kafija un tēja, cukurs, piens.  Jāparedz sāļās uzkodas (vismaz 4 dažādi veidi, kopā vismaz 160 gab); saldās uzkodas (vismaz 3 dažādi veidi, kopā vismaz 120 gab.).  2.1.3. Kafijas pauzes laikā jābūt pasniegtām uzkodām, kas ir piemērotas gan veģetāriešiem, gan gaļēdājiem.  2.1.4. Traukus un galda piederumus (kas nav vienreizlietojami), galda uzklāšanu un apkalpošanu pilnībā nodrošina pakalpojuma sniedzējs.  2.1.5. Pakalpojums jāsniedz augstā līmenī un obligāti jāiekļaujas paredzētajā laikā, saskaņā ar pasākuma programmu.  2.1.6. Jānodrošina, ka ēdienu pagatavošanā tiks izmantoti tikai un vienīgi svaigi, augstas kvalitātes produkti un izejvielas, ievērojot vispārpieņemto restorāna standartu ēdienu pagatavošanā, pasniegšanā un galdu servēšanā. |
| **9.** | **Telpas un tehniskais nodrošinājums:** | **3. Izpildītājam jānodrošina 1 kopdarbošanās telpa, lai ietilpinātu visus pasākuma dalībniekus un apmeklētājus (vismaz 40 personas), kā arī nodrošinātu ēdināšanas vietu.**  **3.1. Telpu nodrošinājums un labiekārtojums:**  3.1.1. Jānodrošina pieejamas telpas noslēguma ceremonijai, telpas darbam hakatona laikā, atpūtai un dalībnieku personīgajām vajadzībām, t.sk garderobes telpas un sanitāro mezglu pieejamību un regulāru uzkopšanu visā hakatona norises laikā.  3.1.2. Telpās jābūt dalībniekiem pieejamam bezvadu interneta (Wi-Fi) pieslēgumam.  3.1.3. Jānodrošina galdi – vismaz 10 gab., kas ir brīvi pārvietojami telpā un piemēroti grupu, kas sastāv no 3-5 dalībniekiem, darbam. Nepieciešamo galdu skaits no Pasūtītāja puses var tikt samazināts atkarībā no dalībnieku izveidoto komandu skaita.  3.1.4. Jānodrošina krēsli – vismaz 40 gab., kas ir brīvi pieejami pasākuma rīkotājam jebkurā brīdī pasākuma norises laikā.  3.1.5. Jānodrošina flipchartus, baltās tāfeles un darba materiālus – marķierus, papīru, piezīmju lapas.  **3.2. Tehniskais nodrošinājums:**  3.2.1. Interaktīvais displejs ar ekrāna diagonāli vismaz 86", spilgtums ne mazāk 400 cd/m2 ar pārvietojamu statīvu un ar maināmu augstumu prezentācijām un video translācijām, dators ar Microsoft PowerPoint vai ekvivalentu programnodrošinājumu.  3.2.2. Jānodrošina profesionāla skaņas sistēma (PA), lai nodrošinātu labu skaņas kvalitāti pasākuma apmeklētājiem, radio mikrofoni ar statīviem (2 gab.), skaņas monitori. Pakalpojuma sniedzējam ir jānodrošina profesionāla atskaņošanas tehnika, no kuras tiks veikta fona mūzikas atskaņošana, kā arī jānodrošina hakatona pasākuma formātam atbilstoša fona mūzika.  3.2.3. Radīt pasākuma formātam atbilstošu atmosfēru – izmantojot dažādus interjera elementus un profesionālo gaismas aprīkojumu pasākuma atklāšanas, prezentāciju un noslēguma laikā, nodrošināt visu dalībnieku un telpu sienu, rekvizītu apgaismošanu, u.tml.  3.2.4. Nodrošināt visus pasākuma norisei nepieciešamos video un audio signāla vadus, kuri atbilst visām drošības prasībām. Komplektā ietilpst visi nepieciešamie vadi, lai pieslēgtu visas iekārtas.  3.2.5. Nodrošināt enerģijas pagarinātāju un uzlādes staciju pieejamību hakatona dalībniekiem.  3.2.6. Persona, kas atbildīga par gaismas aprīkojumu, tehniku, skaņu un ir pieejama visu pasākuma laiku.  3.2.7. Izpildītājam jānodrošina tehniskā aprīkojuma piegāde un uzstādīšana pirms pasākuma sākuma laika, kā arī aprīkojuma nojaukšana un novākšana pēc pasākuma beigām. |
| **10.** | **Vispārīgas prasības** | * 1. Izpildītājam jānodrošina visu iepriekš minēto pakalpojumu koordinēšana un nodrošināšana.   2. Izpildītājam jānodrošina atkritumu savākšana un pareiza to apsaimniekošana pasākuma norises laikā un pēc tā.   3. Pakalpojuma sniedzējam ir jānodrošina potenciālo dalībnieku informēšana caur dažādiem komunikācijas kanāliem, aicinot ņemt dalību hakatona norisē, izgatavojot un izplatot informatīvus materiālus par hakatonu, piemēram, digitālās skrejlapas, kas tiek izplatītas vietējā mediju vidē un sociālajos tīklos, formu un saturu iepriekš saskaņojot ar pasūtītāju.   4. Pakalpojuma sniedzējs izplata tiešsaistes reģistrācijas saiti starp potenciālajiem dalībniekiem ar aicinājumu reģistrēties.   5. Pēc hakatona norises Pakalpojuma izpildītājs nodrošina un iesniedz Pasūtītājam labas kvalitātes foto (horizontālā orientācija) un video materiālus publicēšanai pašvaldības informācijas kanālos un izmantošanai komunikācijā ar iedzīvotājiem.   6. Pakalpojuma sniedzējs veic novērtējuma aptauju starp dalībniekiem un iesniedz pasūtītājam aptaujas rezultātus ar dalībnieku novērtējumu par pasākuma norisi un saturu, ierosinājumiem nākotnei šādu pilsētvides hakatonu rīkošanai. Aptaujas anketā iekļaujamos jautājumus pirms aptaujas veikšanas saskaņo ar pasūtītāju.   7. Pakalpojuma sniedzējs septiņu dienu laikā pēc pasākuma norises iesniedz atskaiti par aizvadītā hakatona norisi un rezultātiem, dalībnieku sarakstu, reģistrācijas lapas, iekļaujot foto un video materiālus, iesniedz apkopotā veidā hakatona laikā iegūtās idejas un ieteikumus pilsētvides attīstībai, ko izmantot projekta vadībā un publiskā komunikācijā. Atskaite un tajā ieklautie darba materiāli jānoformē atbilstoši URBACT IV starpreģionu sadarbības programmas dizaina un komunikācijas vadlīnijām. |

Sagatavoja:

Daugavpils pašvaldības centrālā pārvaldes Attīstības departamenta

Investīciju un starptautisko sakaru nodaļas telpiskās attīstības plānotāja S.Ruskule

**2. pielikums**

**TEHNISKAIS - FINANŠU PIEDĀVĀJUMS**

# **CENU APTAUJAI**

**„Hakatona organizēšana Daugavpilī projekta “Publiskās ārtelpas pielāgošana sporta aktivitātēm pilsētvidē jauniešu līdzdalības veicināšanai, Re-Gen” Nr.20269 ietvaros”**

**identifikācijas Nr. DPCP 2025/13**

\_\_\_\_\_\_\_\_\_\_\_\_\_ (*datums, vieta*)

Iepazinušies ar cenu aptauju „Hakatona organizēšana Daugavpilī projekta “Publiskās ārtelpas pielāgošana sporta aktivitātēm pilsētvidē jauniešu līdzdalības veicināšanai, Re-Gen” Nr.20269 ietvaros” identifikācijas Nr. DPCP 2025/13 un cenu aptaujas tehniskās specifikācijas prasībām, \_\_\_\_\_\_\_\_\_\_\_\_\_\_\_\_\_\_\_\_ (*uzņēmuma nosaukums, reģ.Nr.*) piedāvā organizēt divu dienu hakatonu (2025.gada 19.martā un 2025.gada 26.martā) Daugavpilī, projekta “Publiskās ārtelpas pielāgošana sporta aktivitātēm pilsētvidē jauniešu līdzdalības veicināšanai, Re-Gen” Nr.20269 ietvaros, saskaņā ar pasūtītāja tehniskās specifikācijas nosacījumiem, par šādu līgumcenu un šādiem tehniskajiem nosacījumiem:

1.Pretendents sniedz informāciju par piedāvāto līgumcenu:

|  |  |
| --- | --- |
| **Pakalpojums** | **Piedāvātā līgumcena,**  **EUR bez PVN** |
| Pilsētvides attīstības hakatona organizēšana Daugavpilī, projekta “Publiskās ārtelpas pielāgošana sporta aktivitātēm pilsētvidē jauniešu līdzdalības veicināšanai, Re-Gen” Nr.20269 ietvaros |  |
| PVN \_\_% |  |
| Kopā ar PVN |  |

Piedāvātā cena vārdiem: *(ierakstīt piedāvājuma cenu EUR bez pievienotās vērtības nodokļa (PVN))*

2.Pretendents sniedz informāciju par līguma izpildē iesaistīto personālu – pasākuma vadītāju (moderatoru):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*vārds, uzvārds*).

**Pielikumā:** \_\_\_\_\_\_\_\_\_\_\_\_\_\_\_\_\_\_\_\_ (*cenu aptaujas nosacījumiem atbilstošas* *moderatora pieredzes apliecināšanai jāiesniedz pieredzes saraksts brīvā formā, CV vai cits pieredzi apliecinošs dokuments. Piedāvājumam jāpievieno rakstisks apliecinājums par piekrišanu piedalīties līguma izpildē*.)

3.Pretendents sniedz informāciju par tehnisko piedāvājumu:

|  |  |
| --- | --- |
| **Nosacījumi** | **Pretendenta piedāvātais apraksts, lai var salīdzināt ar tehniskās specifikācijas nosacījumiem:** |
| Ēdināšanas pakalpojumi (sniedzot aprakstu par piedāvāto kafijas pauzes sastāvu): |  |
| Telpas un labiekārtojums pasākuma norisei (sniedzot informāciju par adresi, telpām, kas tiks izmantotas, un tehnisko iespēju raksturojumu: WiFi, galdi, krēsli, tāfeles un rakstāmlietas u.tml.): |  |
| Tehniskais nodrošinājums pasākuma norisei (sniedzot informāciju un aprakstu par displeju, skaņas un gaismas iekārtām, enerģijas pagarinātāju un uzlādes staciju pieejamību, plānoto interjeru atmosfēras radīšanai) |  |
| Potenciālo dalībnieku informēšana (sniegt aprakstu, kādus informatīvos materiālus plāno izmantot, lai informētu par hakatonu, un caur kādiem komunikācijas kanāliem pretendents plāno informēt potenciālos hakatona dalībniekus, aicinot ņemt dalību hakatona norisē) |  |

**\_\_\_\_\_\_\_\_\_\_\_\_\_\_\_\_\_\_\_\_** (*uzņēmuma nosaukums, reģ.Nr.*) **apliecinām,** ka:

– esam iepazinušies ar tehniskās specifikācijas nosacījumiem un apņemamies tos ievērot un izpildīt;

– nav tādu apstākļu, kuri liegtu mums piedalīties cenu aptaujā un pildīt tehniskās specifikācijās norādītās prasības;

– piedāvājums sagatavots neatkarīgi un neesam ieinteresēti nevienā citā piedāvājumā, kas iesniegts šajā cenu aptaujā.

|  |  |
| --- | --- |
| **Vārds, uzvārds\*** |  |
| **Amats** |  |
| **Paraksts** |  |

\* *Pretendenta paraksttiesīgās vai tā pilnvarotās personas vārds, uzvārds*

**INFORMĀCIJA PAR PRETENDENTU**

Pretendenta nosaukums:

Reģistrācijas Nr.

Nodokļu maksātāja reģistrācijas Nr.

Juridiskā adrese:

Bankas rekvizīti:

Kontaktpersonas vārds, uzvārds:

Tālrunis: Fakss: E-pasta adrese: Tīmekļa vietnes adrese:

Personas, kura, gadījumā, ja pretendentam tiks piešķirtas tiesības slēgt pakalpojuma līgumu, ir tiesīga parakstīt pakalpojuma līgumu, amats, vārds, uzvārds: